《万寿节》
明代·梁斗辉

佳节巧联少海辰，祥云璀璨月重轮。虹光色动龙鳞晓，雪藕香浮凤阁春。

捧日丹心悬斗极，瞻天喜气溢勾陈。欲将金鉴何繇献，目极尧阶祝颂频。

作者简介：梁斗辉，字忠旋。新会人。明神宗万历二十五年（一五九七）举人。为榷监诬，执逮系大理，在狱五年。与冯应京、华钰、何栋如四十馀人，讲学读书不辍。会四十二年赦，削籍归里，授徒大云寺。明年，给事中郭尚宾再疏复举人，诏赴礼闱，以禫服未除，不就道。明熹宗天启二年（一六二二），任湖广通城教谕，擢国子学正，迁太平同知，摄繁昌令，以事去官。林下二十馀年，卒，年九十。有《取士议》、《采珠议》等。清顾嗣协《冈州遗稿》卷四、清道光《新会县志》卷九有传。